Inspiration4

Inspiration4 היא טיסת חלל תיירותית של החללית דרגון C208 רזיליאנס מדגם דרגון 2 מתוצרת SpaceX. היא שוגרה ב-16 בספטמבר 2021 על גבי משגר פאלקון 9 מכן שיגור 39A שבמרכז החלל קנדי וב-18 בספטמבר, לאחר כשלושה ימים במסלול, נחתה בהצלחה.

הטיסה נוהלה באופן פרטי על ידי חברת SpaceX, והייתה הטיסה המסלולית המאוישת הראשונה בה הצוות כולו הורכב מאזרחים. טיסה פרטית זו נרכשה על ידי יזם ההיי-טק האמריקני ג'ארד אייזקמן כחלק ממאמצי התרמה לבית החולים סנט ג'וד שבממפיס. אייזקמן שימש כמפקד הטיסה. בית החולים בחר שניים מחברי הצוות: היילי ארקנאו וכריסטופר סמברוסקי. חברת Shift4 של אייזקמן העניקה את המושב האחרון לסיאן פרוקטור.

טיסת Inspiration4 הגיעה לגובה מסלולי של 575 קילומטר מעל פני השטח של כדור הארץ, הגבוהה ביותר מאז שנת 1999 במשימת STS-103 של תוכנית מעבורות החלל.

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| ג'ארד אייזקמן טיסת חלל ראשונה
|-
! valign="center"| טייסת
| align="center"| סיאן פרוקטור טיסת חלל ראשונה
|-
! valign="center"| קצינת רפואה
| align="center"| היילי ארסנו טיסת חלל ראשונה
|-
! valign="center"| מומחה משימה
| align="center"| כריסטופר סמברוסקי טיסת חלל ראשונה
|}
אייזקמן היה המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע. צוות הטיסה נבחר כדי לייצג ארבע מעלות, וכיסאות הטייסים חולקו לפי מנהיגות, תקווה, נדיבות ושגשוג. לדברי אייזקמן, שם המשימה Inspiration4 יועד לעורר השראה והכיל את הספרה ארבע מכמה סיבות. הוא ייצג את ארבעת חברי הצוות, ואת המשימה האמריקנית המאוישת הרביעית לחלל מאז סיום תוכנית מעבורות החלל. הספרה ארבע אף מופיעה בשם החברה של אייזקמן, Shift4 Payments. כיסא המנהיגות יוצג בטיסה על ידי אייזקמן.

הצוות של אייזקמן בחר את היילי ארקנאו לכיסא התקווה. היא לקתה בסרטן העצמות בגיל 10 והחלימה לאחר טיפול בבית החולים לילדים סנט ג'וד בממפיס, טנסי. בגיל 25 היא סיימה ללמוד לתואר שני כעוזרת רופאים, והחלה לעבוד באותו בית חולים בצוות המסייע לילדים חולי סרטן. בגיל 29, היא הפכה לאסטרונאוטית האמריקנית הצעירה ביותר שהמריאה לחלל. לכיסא השגשוג נבחרה סיאן פרוקטור, שהיא פרופסור לגאולוגיה בקולג' באריזונה. היא האישה הרביעית ממוצא אפרו-אמריקני שהמריאה לחלל. לכיסא הנדיבות נבחר כריסטופר סמברוסקי, שהוא מהנדס נתונים מלוקהיד מרטין המתגורר באוורט, וושינגטון. הוא השתתף בהגרלה בין תורמים לבית החולים סנט ג'וד, כחלק ממאמץ להרים תרומה של 100 מיליון דולר בנוסף לתרומה דומה של אייזקמן.

==המשימה==
השיגור בוצע 16 בספטמבר 2021. זו הייתה הטיסה השנייה של חללית "דרגון C208 רזיליאנס" טוסה שלישית של משגר "פאלקון 9" B1062.

צוות החללית השלים 46 הקפות סביב כדור הארץ במשך כשלושה ימים. כל הקפה ארכה כ-96 דקות בגובה של כ-575 קילומטר, גבוה יותר מתחנת החלל הבינלאומית. במהלך הטיסה ערך הצוות מספר ניסויים מדעיים שנועדו לסייע בהבנת השפעות החלל על גוף האדם, בדגש על המשתתפים, שהם אזרחים מן השורה ולא טייסי חלל מקצועיים.

==סיקור תקשורתי==
בתחילת ספטמבר 2021 החלה נטפליקס בשידור סדרה תיעודית בת חמישה פרקים על הקמת צוות המשימה, ההכנות לטיסה והטיסה עצמה. הפרק האחרון בסדרה, ששמה "Inspiration4: הספירה לאחור - תיירים בחלל", נערך ושודר זמן קצר לאחר הטיסה ותיעד אותה.

==קישורים חיצוניים==

* 
* [http://www.spacefacts.de/mission/english/inspiration4.htm תיאור המשימה]

* [https://www.space.gov.il/news-space/132333 ספייס אקס: נשגר משימה אזרחית לחלל בלי "אסטרונאוטים מקצועיים" – שניים מהנוסעים יעלו בהגרלה], באתר סוכנות החלל הישראלית, 2 בפברואר 2021
* עודד כרמלי, [https://www.space.gov.il/news-space/132521 מה גרם לשיגור Inspiration4 להיראות כמו מדוזת חלל זוהרת?], באתר סוכנות החלל הישראלית, ספטמבר 2021

==הערות שוליים==

קטגוריה:דרגון 2
קטגוריה:2021 בארצות הברית
קטגוריה:תיירות חלל